Guida de Usator de Linux Mint/Software Libere

Le software libere (in anglese free software) es le software que pote esser usate, studiate e modificate sin restrictiones, e que pote esser copiate e redistribuite tanto in un version modificate como sin modificar sin nulle restriction, o con unes restrictiones minime pro garantir que le futuros destinatarios etiam habera iste derectos.

Proque le software pote esser liberemente redistribuite, generalmente illo pote esser trovate gratuitemente in Internet, o a un costo basso si on le acquire per altere medios (CD-ROM, DVD, diskettes...). Pro isto, le modellos de negotio basate in software libere generalmente se basa in fornir servicios de valor addite como supporto technic, cursos de preparation, personalisation, integration o certification.

In general, on pote dicer que un programma es libere si illo permitte le quatro libertates definite per le Free Software Foundation:

 Le libertate de executar le programma pro qualcunque scopo (libertate 0).
 Le libertate de vider como le programma functiona e adaptar lo a su proprie necessitates    (libertate 1). Le accesso al codice fonte es un requisito.
 Le libertate de redistribuer copias (libertate 2).
 Le libertate de meliorar le programma e redistribuer lo con le meliorationes facite, proque tote le communitate pote beneficiar se de ille (libertate 3). Similarmente al libertate 1, le accesso al codice fonte es un requisito.

On non debe confunder lo con le software gratuite (in anglese freeware), que includite a vices su codice fonte, mesmo si illo non es libere, a differentia del software libere, proque illo non assecura le derectos de modification e redistribution del programma.

In facto, il ha diverse definitiones de software libere e diverse typos de licentias pro su distribution. Generalmente, le principal variationes inter licentias solite esser le exacte terminos e conditiones imponite in le redistribution de copias modificate del programma. Illo debe esser mentionate que le majoritate de licentias admitte que un programma libere pote esser distribuite etiam commercialmente (es dicite, per pagamento). In cambio, un programma que es distribuite gratuitemente ma sin codice fonte generalmente non es considerate libere. Le emphase del termino "libere" se trova in le disponibilitate del codice e le possibilitate de modificar lo.